**INFORMACIJA DĖL NACIONALINIO MOKINIŲ PASIEKIMŲ PATIKRINIMO** (DIAGNOSTINIŲ IR STANDARTIZUOTŲ TESTŲ) ŠILUTĖS R. VILKYČIŲ PAGRINDINĖJE MOKYKLOJE **2, 4, 6, 8 KLASIŲ MOKINIAMS** VYKDYMO 2017-2018 M. M.

**Nacionalinio mokinių pasiekimų patikrinimo (toliau - NMPP)** (diagnostinių ir standartizuotų testų) paskirtis - suteikti švietimo dalyviams grįžtamojo ryšio informacijos apie mokinių mokymosi rezultatus. Ši informacija reikalinga priimti sprendimus, kaip toliau galėtų būti tobulinamas mokymas ir mokymasis mokinio, mokytojo, klasės, mokyklos, savivaldybės lygmenimis. Testavimo metu surinkti duomenys bus panaudoti ugdymo kokybei gerinti.

 Mokinių pasiekimams įvertinti bus naudojami NMPP vertinimo įrankiai (diagnostiniai ir standartizuoti testai) 2, 4, 6, 8 klasių mokiniams: 2 klasės mokiniams – skaitymo, rašymo ir matematikos diagnostiniai testai; 4 klasės - skaitymo, rašymo, matematikos ir pasaulio pažinimo testai; 6 klasės - skaitymo, rašymo ir matematikos; 8 klasės - skaitymo, rašymo, matematikos, gamtos mokslų ir socialinių mokslų. Ugdymo aplinkos ir kokybės rodiklių įvertinimui bus naudojami mokinio (4, 6 ir 8 klasei) klausimynai.

**2018 M. TESTAVIMO GRAFIKAS IR TRUKMĖ**

|  |  |  |  |
| --- | --- | --- | --- |
| **Nurodyto dalyko/ugdymo srities NMPP testas, klausimynas** | Testo/ klausimyno pildymo trukmė | Testavimo data  | Testavimo pradžia |
| **2 KLASĖ** |
| **RAŠYMAS, 1 dalis (teksto kūrimas)**  | apie 45 min.\* | Balandžio 23 d. | 9.00 val. |
| **SKAITYMAS** | apie 45 min. \* | Gegužės 2 d. | 9.00 val. |
| **RAŠYMAS, 2 dalis (kalbos sistema)** | apie 45 min. \* | Gegužės 4 d. | 9.00 val. |
| **MATEMATIKA** | apie 45 min. \* | Balandžio 25 d. | 9.00 val. |
| **4 KLASĖ** |
| **RAŠYMAS** | 45 min. | Balandžio 23 d. | 9.00 val. |
| **SKAITYMAS** | 45 min. | Gegužės 2 d. | 9.00 val. |
| **MATEMATIKA** | 45 min. | Balandžio 25 d. | 9.00 val. |
| **PASAULIO PAŽINIMAS** | 45 min. | Gegužės 4 d. | 9.00 val. |
| **KLAUSIMYNAS** | Iki 30 min. | Iki gegužės 2 d. |   |
| **6 KLASĖ** |
| **RAŠYMAS** | 45 min. | Balandžio 17 d. | 9.00 val. |
| **SKAITYMAS** | 45 min. | Balandžio 19 d. | 9.00 val. |
| **MATEMATIKA** | 45 min. | Balandžio 25 d. | 9.00 val. |
| **KLAUSIMYNAS** | Iki 30 min. | Iki gegužės 2 d. |   |
| **8 KLASĖ** |
| **RAŠYMAS** | 60 min. | Balandžio 16 d. | 9.00 val. |
| **SKAITYMAS** | 60 min. | Balandžio 20 d. | 9.00 val. |
| **MATEMATIKA** | 60 min. | Balandžio 18 d. | 9.00 val. |
| **SOCIALINIAI MOKSLAI** | 60 min. | Balandžio 24 d. | 9.00 val. |
| **GAMTOS MOKSLAI** | 60 min. | Balandžio 26 d. | 9.00 val. |
| **KLAUSIMYNAS** | Iki 30 min. | Iki gegužės 2 d. |   |

\*Laikas, skirtas 2 klasės diagnostinių testų atlikimui, gali būti pratęstas iki 55 min.

Mokinių testai bus įvertinti pagal pateiktas vertinimo instrukcijas, rezultatai suvesti į NEC parengtas ir pateiktas elektronines formas. Mokyklos, klasės ir mokinio mokymosi pasiekimų ataskaitos bus skirtos tik mokyklos administracijai, mokinį mokančiam mokytojui, pačiam mokiniui, jo tėvams.

Mokinių klausimynai skirti tiksliau ir visapusiškiau įvertinti ugdymo kokybę mokykloje, sudaryti remiantis klausimynais, kurie naudojami nacionaliniuose mokinių pasiekimų tyrimuose. Klausimyno atsakymai nebus prieinami nei mokyklos mokytojams, nei administracijai, nes užpildyti klausimynai iš karto (mokinių akivaizdoje) sudedami į vokus, vokai užklijuojami ir tą pačią dieną pristatomi Švietimo skyriaus atsakingam asmeniui. Mokyklai bus pateikti tik apibendrinti jų rezultatai.

Daugiau informacijos Nacionalinio egzaminų centro interneto svetainėje skyrelyje „Nacionaliniai tyrimai“ adresu <http://www.nec.lt/177> ir skyrelyje „NMPP (Diagnostiniai ir standartizuoti testai)“ adresu <http://www.nec.lt/342/>.

Mokyklos administracija